Тодор Атанасов
Кантонерът

chitanka.info

Още неразсъмнало, излиза.

Тихо шушнат росните треви

и разгърден все така по риза,

бавно по шосето той върви.

И усмихнат сякаш се оглежда,

пясъкът под стъпките звъни.

Спира се сега и се навежда,

хвърля паднал камък настрани.

А в полето вече идват хора,

пак се рони белият чакъл.

И съглеждат на шосето горе —

кантонерът с изгрева дошъл.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.